Þemadagar voru í Grunnskóla Snæfellsbæjar á Hellissandi frá 28. nóvember til 3. desember sl . Þemað að þessu sinni voru víkingarnir . Ýmislegt var gert á þessum dögum og settu nemendur sig í spor víkinga . Hver nemandi málaði sinn skjöld og bjó til skartgripi með rúnaletri . Þeir lærðu að dansa vikivaka , fræddust um Egil Skallagrímsson og bjuggu til teiknimyndasögu um víkinga . Nemendur 4. bekkjar fluttu frumsamið leikrit um víkinga , máluðu sviðsmynd og hönnuðu búninga . Þemadögum lauk með sýningu fyrir forráðamenn . Fyrst var leikritið flutt og síðan voru forráðamenn drifnir í vikivaka þar sem dansað var af innlifun og allir skemmtu sér vel .